smcproject/ml-wiki-sentences huggingface dataset:
1547 ൽ സാലോൺ ഡേ പ്രവിശ്യയിൽ സ്ഥിരതാമസമാക്കിയ നോസ്ട്രഡാമസ് ആൻ പോൻസട്രെ എന്ന ധനികയായ വിധവയെ വിവാഹം ചെയ്തു.
ഇവർക്ക് ആറ് കുട്ടികൾ പിറന്നു.
പ്രവചന രംഗത്തേക്ക്
ഇറ്റലിയിലേക്കുള്ള ഒരു യാത്രക്കിടയിൽ നോസ്ട്രഡാമസ് നിഗൂഡ ശാസ്ത്രത്തിലേക്ക് കൂടുതൽ അടുക്കുകയും, ജ്യോതിശ്ശാസ്ത്രപരമായ കണക്കുകൂട്ടലുകളിലൂടെ ആർജ്ജിച്ച വിവരങ്ങൾ പ്രവചനങ്ങളായി രേഖപ്പെടുത്താനുമാരംഭിച്ചു.
എന്നാൽ നോസ്ട്രഡാമസ് ഒരു മുറി വൈദ്യനും തട്ടിപ്പുകാരനുമാണെന്ന വാദഗതികൾ അദ്ദേഹത്തിന്റെ എതിരാളികളായ ജ്യോതിഷ പണ്ഡിതന്മാർ അക്കാലത്ത് പ്രചരിപ്പിച്ചിരുന്നുവെന്നും കാണാം.
1550ൽ തന്റെ പ്രവചനങ്ങളും, നിരീക്ഷണങ്ങളും ചേർത്ത് അദ്ദേഹം ഒരു വാർഷികപതിപ്പ് പുറത്തിറക്കി.
ഇതൊരു വൻ വിജയമായതിനെത്തുടർന്ന് ഉടൻ തന്നെ മറ്റൊരു പതിപ്പു കൂടി പുറത്തിറക്കാൻ അദ്ദേഹം നിർബന്ധിതനായി.
ഈ രണ്ട് വോള്യങ്ങളിലുമായി 6,338 പ്രവചനങ്ങൾ അടങ്ങിയിരുന്നതായി കണക്കാക്കപ്പെടുന്നു.
പദ്യരൂപത്തിലാണ് പ്രവചനങ്ങൾ ഉൾക്കൊള്ളിച്ചിരുന്നത്.
പന്ത്രണ്ടോളം വാർഷിക കലണ്ടറുകളും അദ്ദേഹം പുറത്തിറക്കുകയുണ്ടായി.
1555 ൽ പുറത്തിറക്കിയ 'ലെസ് പ്രോഫെറ്റീസ്' ആണ് നോസ്ട്രഡാമസിന്റെ ഗ്രന്ഥങ്ങളിൽ പ്രധാനപ്പെട്ടത്.
പ്രധാനമായും ഫ്രഞ്ചിൽ എഴുതിയിരുന്ന അദ്ദേഹം ലത്തീൻ, ഗ്രീക്ക്, ഇറ്റാലിയൻ ഭാഷകളും തന്റെ രചനകളിൽ ഉൾപ്പെടുത്തി.
ചിഹ്നങ്ങൾ ഉപയോഗിച്ചുള്ള നിഗൂഡ ഭാഷാ രീതിയും അദ്ദേഹത്തിന് പ്രിയങ്കരമായിരുന്നു.
അന്നത്തെക്കാലത്ത് വൈദ്യപഠനത്തിനൊപ്പമാണ് ജ്യോതിഷ പഠനം നടത്തിയിരുന്നതെന്നും, വൈദ്യപഠനം പൂർത്തിയാക്കാതിരുന്നതിനാൽ നോസ്ട്രഡാമസിന് ജ്യോതിഷത്തിൽ പാണ്ഡിത്യം നേടാനായില്ലെന്നും ഒരു വിഭാഗം ഗവേഷകർ വാദിക്കുന്നു.
തന്റെ കാലത്തുണ്ടായിരുന്ന ചില പ്രവചന ഗ്രന്ഥങ്ങൾ അൽപ്പം മാറ്റം വരുത്തി പകർത്തിയെഴുതുകയാണ് നോസ്ട്രഡാമസ് ചെയ്തിരുന്നതെന്നും വാദമുണ്ട്.
1566 ൽ അദ്ദേഹത്തിന്റെ കാലുകളിൽ ശക്തമായ നീർവീക്കമുണ്ടാവുകയും ഈ രോഗം അദ്ദേഹത്തിന്റെ ചലനശേഷിയെ തടസ്സപ്പെടുത്തുകയും ചെയ്തു.
മരണത്തിന്റെ തലേന്ന് അദ്ദേഹം താൻ അടുത്ത സൂര്യോദയം കാണുകയില്ലെന്ന് പറഞ്ഞിരുന്നതായി എഴുതപ്പെട്ടിട്ടുണ്ട്.
1566 ജൂലൈ 2 അർദ്ധരാത്രി അദ്ദേഹം അന്ത്യശ്വാസം വലിച്ചു.
സേലണിലെ ഫ്രാൻസിസ്കൻ പള്ളിയിലാണ് അദ്ദേഹത്തെ അടക്കം ചെയ്തത്.
നോസ്ട്രഡാമസിന്റെ ശവകുടീരം ഇപ്പോഴും അവിടെയുണ്ട്.
നോവൽ സാഹിത്യ പഠനങ്ങൾ
ഡി.ബെഞ്ചമിൻ രചിച്ച ഗ്രന്ഥമാണ് നോവൽ സാഹിത്യ പഠനങ്ങൾ .
1996-ൽ നിരൂപണ-പഠനസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്.
നോസ്റ്റോക്ക്
വിവിധ പരിതസ്ഥിതികളിൽ കാണപ്പെടുന്ന, സയനോബാക്ടീരിയയുടെ ഒരു ജനുസ്സാണ് നോസ്റ്റോക്ക് , അവ  ജെലാറ്റിനസ് ആവരണത്തിൽ മോണിലിഫോം കോശങ്ങളുടെ ഫിലമെന്റുകൾ ഉള്ള കോളനികൾ ഉണ്ടാക്കുന്നു.
പാരസെൽസസ് ആണ് നോസ്റ്റോക്ക് എന്ന പേര് നൽകിയത്.
മണ്ണിലും , നനഞ്ഞ പാറകളിലും, തടാകങ്ങളുടെയും നീരുറവകളുടെയും അടിയിലും (ശുദ്ധജലത്തിലും ഉപ്പുവെള്ളത്തിലും) നോസ്റ്റോക്കിനെ കാണാം.
അപൂർവ്വമായി സമുദ്ര ആവാസവ്യവസ്ഥകളിലും ഇവയെ കാണാം.
പരിണാമികമായി പുരാതനമായ, ആൻജിയോസ്പെർമിൽ ഉൾപ്പെടുന്ന, ഗുന്നേര യിലേയും , ഹോൺവേർട്ടുകളിലേയും (ഒരു കൂട്ടം ബ്രയോഫൈറ്റുകൾ ) സസ്യ കോശങ്ങൾക്കുള്ളിലും ഇവ സഹജീവനത്തോടെ വളരുന്നു.
ഹെറ്ററോസിസ്റ്റുകൾ എന്നറിയപ്പെടുന്ന അവസാനമായി വിഭജിക്കപ്പെടുന്ന കോശങ്ങളുടെ പ്രവർത്തനത്തിലൂടെ നൈട്രജനെ ചെടിക്കു നൽകുന്നു.
ഈ ബാക്ടീരിയയുടെ കോശദ്രവ്യത്തിൽ അടങ്ങിയിരിക്കുന്ന പ്രകാശസംശ്ലേഷത്തിനു സഹായിക്കുന്ന വർണകങ്ങൾ ഉപയോഗിച്ച് പ്രകാശസംശ്ലേഷണം നടത്തുന്നു.
സ്പീഷീസ് നോസ്റ്റോക്ക് പ്രൂണിഫോം
നോസ്റ്റോക്കേൽസ് ഓർഡറിൽ ഉൾപ്പെടുന്ന നോസ്തോക്കേസി കുടുംബത്തിലെ ഒരു അംഗമാണ് നോസ്തോക്ക്.
ഇതിലെ സ്പീഷീസുകൾ: Nostoc azollae Nostoc caeruleum Lyngbye ex Bornet et Flahault Nostoc carneum Nostoc comminutum Nostoc commune (Linnaeus) Vaucher ex Bornet et Flahault ( Chinese : Koxianmi ) Nostoc ellipsosporum Nostoc flagelliforme Nostoc linckia Nostoc longstaffi Nostoc microscopicum (Carmichael ex Harvey) Bornet et Flahault Nostoc muscorum Nostoc paludosum Nostoc pruniforme (Linnaeus) C. A. Agardh ex Bornet et Flahault Nostoc punctiforme Nostoc sphaericum Nostoc sphaeroides Nostoc spongiaeforme Nostoc thermotolerans Nostoc verrucosum Vaucher ex Bornet et Flahault അശാസ്ത്രീയമായ നാമകരണം
നിലത്തുണ്ടാകുമ്പോൾ, ഒരു നോസ്റ്റോക്ക് കോളനിയെ സാധാരണയായി നഗ്നനേത്രങ്ങൾ കൊണ്ട് കാണാൻ കഴിയാറില്ല, എന്നാൽ ഒരു മഴയ്ക്ക് ശേഷം ഇത് വീർത്ത് വ്യക്തമായി കാണാവുന്ന രീതിയിൽ ജെല്ലിപോലെയുള്ള ഒരു വസ്തുവായി മാറപ്പെടുന്നു.
പണ്ട് ഇവ ആകാശത്തുനിന്നും വീണവയാണെന്നാണ് കരുതപ്പെട്ടിരുന്നത്.
അതിനാൽ സ്റ്റാർ ജെല്ലി , ട്രോൾസ് ബട്ടർ , വിച്ചസ് ബട്ടർ ( ട്രെമെല്ല മെസെന്ററിക്ക എന്ന ഫംഗസായി തെറ്റിധരിക്കരുത്), വിച്ചസ് ജെല്ലി എന്നീ ജനപ്രിയ പേരുകളിൽ ഇത് അറിയപ്പെട്ടു.
പാചക ഉപയോഗം
പ്രോട്ടീനും വിറ്റാമിൻ സിയും അടങ്ങിയിരിക്കുന്ന നോസ്റ്റോക്ക് ഇനങ്ങളെ പ്രധാനമായും  കൃഷിചെയ്യുകയും ഭക്ഷ്യവസ്തുക്കളായി ഉപയോഗിക്കുകയും ചെയ്യുന്നത് ഏഷ്യയിലാണ്.
എൻ. ഫ്ലാഗെലിഫോം , എൻ. കമ്യൂൺ എന്നീ ഇനങ്ങളെ ചൈനയിൽ ഉപയോഗിക്കുന്നു .
അവിടെ ക്ഷാമത്തെ അതിജീവിക്കാനായി ഇതിനെ ഉപയോഗിച്ചു വരുന്നു..
മധ്യേഷ്യയിൽ ഏറ്റവും പ്രിയപ്പെട്ട ഇനം എൻ. എലിപ്‌സോസ്പോറം ആണ് .
അവലംബങ്ങൾ ഉദ്ധരിക്കപ്പെട്ടവ പൊതു ഉറവിടങ്ങൾ ഡേവിഡ്സൺ, അലൻ.
ഓക്സ്ഫോർഡ് കമ്പാനിയൻ ടു ഫുഡ് (1999), "നോസ്റ്റോക്ക്".
ISBN 0-19-211579-0 ISBN 0-19-211579-0 പുറംകണ്ണികൾ Nostoc spec.
in lichens Guiry, M.D.; Guiry, G.M. (2008).
"Nostoc".
നോസ്റ്റോലഗ്മ ഇംഗ്ലീഷ് വിലാസം https://ml.wikipedia.org/wiki/Nostolachma
പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സാണ് നോസ്റ്റോലഗ്മ - Nostolachma .
പട്ടിക അപൂർണ്ണം.
നോസ്റ്റോലഗ്മ ക്രാസിഫോളിയ , (Gamble) Deb.
Lahiri
താമരവാഴ ഇംഗ്ലീഷ് വിലാസം https://ml.wikipedia.org/wiki/Musa_laterita
ഔഷധയോഗ്യമായ ഒരു സസ്യമാണ് താമരവാഴ .
( ശാസ്ത്രീയനാമം : Musa laterita ) .
ഉദ്യാന അലങ്കാരത്തിനായാണ് ഇവ സാധാരണ ഉപയോഗിച്ച് വരുന്നത്.
കൂമ്പിൽനിന്ന് പൊട്ടിവരുന്ന വാഴപ്പൂവ് താമരയോട് സദൃശ്യമാണ്.
സാധാരണ വാഴയെ പോലെ തന്നെ അടിയിൽ കന്ന് മുളച്ചാണ് പുതിയ വാഴ ഉണ്ടാകുന്നത്.
സാധാരണ മുസ ജെനുസിൽ കാണുന്ന പോലെ കുലച്ച് കഴിഞ്ഞാൽ വാഴ നശിക്കുന്നു.
താമരവാഴ ഏകദേശം 5 മുതൽ 10 അടി വരെ ഉയരത്തിൽ വളരുന്നു.
അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Musa laterita എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Musa laterita എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
താമരൈ ഇംഗ്ലീഷ് വിലാസം https://ml.wikipedia.org/wiki/Thamarai
ഒരു തമിഴ് കവയിത്രിയും ചലച്ചിത്രഗാന രചയിതാവും എഴുത്തുകാരിയും പത്രപ്രവർത്തകയുമാണ് താമരൈ .
തമിഴിൽ മാത്രം ഗാനങ്ങൾ എഴുതുന്നതിലൂടെ ഇവർ കൂടുതൽ ശ്രദ്ധിക്കപ്പെട്ടു.
പലപ്പോഴും ശുദ്ധതമിഴ് ഗാനങ്ങളാണ് താമരൈയുടേത്.
ഉന്നിടെത്തിൽ എന്നെകൊടുത്തേൻ എന്ന ചിത്രത്തിലെ  മല്ലിക പൂവേ എന്ന ഗാനവും മിന്നലെ എന്ന ചിത്രത്തിലെ വസീഗര എന്ന ഗാനവും താമരൈയ്ക്ക് വഴിത്തിരിവായി .
പാർത്ത മുതൽ നാളെ...
,നെഞ്ചുക്കുൾ പെയ്തിടും മാമഴൈ...
, കൺകൾ ഇരണ്ടാൽ....
തുടങ്ങിയ ഇവരുടെ മറ്റു പ്രശസ്ത ഗാനങ്ങളാണ്.
എഴുത്തുകാരനും തമിഴ് ദേശീയ വിടുതലൈ ഇയക്കം രാഷ്ട്രീയ പ്രവർത്തകനുമായ ത്യാഗു ആണ് ഭർത്താവ്.
മകൻ സമരൻ.
തന്നെയും മകനെയും ഉപേക്ഷിച്ചുപോയ ഭർത്താവ് ത്യാഗു പരസ്യമായി മാപ്പ് പറയണമെന്നും ത്യാഗുവിന്റെ കഴിഞ്ഞ 20 വർഷത്തെ പൊതുജീവിതം അന്വേഷിക്കണമെന്നുമാവശ്യപ്പെട്ട് 2015 ൽ താമര മൂന്ന് ദിവസം വള്ളുവർകോട്ടത്ത് സമരം നടത്തി.
താമരശ്ശേരി സീറോ-മലബാർ കത്തോലിക്കാ രൂപത
സിറോ-മലബാർ കത്തോലിക്കാ സഭയുടെ കേരളത്തിലെ ഒരു രൂപതയാണ് താമരശ്ശേരി രൂപത .
കോഴിക്കോട് ജില്ലയിലെ താമരശ്ശേരിയിലാണ് രൂപതയുടെ ആസ്ഥാനം.
മാർ റമഞ്ചിയോസ് ഇൻഞ്ച്നാലിൽ ആണ് രൂപതാ മെത്രാൻ.
സെന്റ് അൽഫോൻസയാണ് ഈ രൂപതയുടെ രക്ഷാധികാരി.
രൂപതയിലെ കത്തോലിക്കർ കേരളത്തിന്റെ മദ്ധ്യഭാഗത്ത് നിന്നുള്ള കുടിയേറ്റരാണ്.
ബിഷപ്പ് മാർ സെബാസ്റ്റ്യൻ മങ്കുഴിക്കരി താമരശേരിയുടെ ആദ്യത്തെ ബിഷപ്പായി നിയമിതനായി.
1986ൽ താമരശേരി രൂപതയുടെ ഉദ്ഘാടനം ഔദ്യോഗികമായി ഉദ്ഘാടനം ചെയ്തു.
1995 ജൂൺ 7 ന് താമരശ്ശേരി ബിഷപ്പായി മാനന്തവാടി ബിഷപ്പായി ബിഷപ്പായിരുന്ന ജേക്കബ് തൂംകുഴി ചുമതലയേറ്റു.
1996 നവംബർ 11 ന് തൃശൂരിൽ ആർച്ച് ബിഷപ്പായി നാമനിർദ്ദേശം ചെയ്യപ്പെട്ടു.
കല്യാണിന്റെ ബിഷപ്പായിരുന്ന മാർ പോൾ ചിറ്റിലപ്പിള്ളി, 1996 നവംബർ 11 ന് താമരശ്ശേരി ബിഷപ്പായി ചുമതല ഏറ്റെടുത്തു.
ഫറോനാ പള്ളികൾ കരുവാരക്കുണ്ട് ഹോളി ഫാമിലി ചർച്ച് (1972) കോടഞ്ചേരി സെന്റ് മേരിസ് ചർച്ച് (1949) കൂരാച്ചുണ്ട് സെന്റ് തോമസ് ചർച്ച് (1947) മലപ്പുറം സെന്റ് തോമസ് ചർച്ച് (2005) മരുതോങ്കര സെന്റ് മേരിസ് ചർച്ച് (1939) പാറോപ്പടി സെന്റ് ആന്റണീസ് ചർച്ച് (1969) പെരിന്തൽമണ്ണ സെന്റ് അൽഫോൻസാ ചർച്ച് (1995) പരിയാപുരം ഫാത്തിമ മാതാ ചർച്ച് മരിയാപുരം (1960) താമരശ്ശേരി മേരിമാതാ കത്തീഡ്രൽ ചർച്ച് (1984) തിരുവമ്പാടി സേക്രഡ് ഹാർട്ട് ചർച്ച് (1944) തോട്ടുമുക്കം സെന്റ് തോമസ് ചർച്ച് (1960) വിലങ്ങാട് സെന്റ് ജോർജസ് ചർച്ച് (1968)
ചരിത്രം ചുരുക്കത്തിൽ
1986 ഏപ്രിൽ 28-ന്, തലശ്ശേരി രൂപതയെ വിഭജിച്ചുകൊണ്ട് അപ്പസ്തോലിക ഭരണഘടന പ്രകാരം, വിശുദ്ധ ജോൺ പോൾ രണ്ടാമൻ മാർപാപ്പ താമരശ്ശേരിയിൽ എപ്പാർക്കി സ്ഥാപിച്ചു.
വിശുദ്ധ അൽഫോൻസാമ്മയാണ് ഈ സഭയുടെ രക്ഷാധികാരി.
ഈ എപ്പാർക്കിക്ക് മാത്രമേ കേരളത്തിൽ ഒരു തദ്ദേശീയ രക്ഷാധികാരിയെ ലഭിക്കാനുള്ള അതുല്യമായ പദവിയുള്ളൂ.
കേരളത്തിന്റെ വടക്കൻ ഭാഗത്ത് കോഴിക്കോട്, മലപ്പുറം എന്നീ രണ്ട് റവന്യൂ ജില്ലകൾ അടങ്ങുന്നതാണ് എപ്പാർക്കി.
കേരളത്തിന്റെ മധ്യഭാഗത്തുനിന്നും കുടിയേറിയവരാണ് ഈ രൂപതയിലെ കത്തോലിക്കർ.
എറണാകുളം അതിരൂപതയുടെ അന്നത്തെ സഹായ മെത്രാനായിരുന്ന ബിഷപ്പ് മാർ സെബാസ്റ്റ്യൻ മങ്കുഴിക്കരിയെ താമരശ്ശേരിയുടെ പ്രഥമ ബിഷപ്പായി നിയമിച്ചത് അപ്പസ്തോലിക ഭരണഘടന പ്രോ munere nostro de singulis ആണ്.
1986 ജൂലായ് 3-ന് വിശുദ്ധ തോമാശ്ലീഹായുടെ തിരുനാളിൽ താമരശ്ശേരിയിലെ എപ്പാർക്കി ഔപചാരികമായി ഉദ്ഘാടനം ചെയ്യുകയും ബിഷപ്പ് എപ്പാർക്കിയുടെ ചുമതല ഏറ്റെടുക്കുകയും ചെയ്തു.
തിരുവമ്പാടി സേക്രഡ് ഹാർട്ട് പള്ളിയിൽ.
1994 ജൂൺ 11 ന് നിത്യമായ പ്രതിഫലത്തിനായി അദ്ദേഹം വിളിക്കപ്പെട്ടു.
1994 ജൂൺ 14-ന് അന്നത്തെ പ്രോട്ടോസിൻസെല്ലസായിരുന്ന ഫ്രാൻസിസ് അറുപറയിൽ എപ്പാർക്കിയുടെ അഡ്മിനിസ്ട്രേറ്ററായി നിയമിതനായി.
മാനന്തവാടി ബിഷപ്പ് ജേക്കബ് തൂംകുഴി 1995 ജൂൺ 7 ന് താമരശ്ശേരി ബിഷപ്പായി നിയമിതനായി അതേ വർഷം ജൂലൈ 28 ന് ചുമതലയേറ്റു.
1996 നവംബർ 11-ന് തൃശൂർ ആർച്ച് ബിഷപ്പായി നാമനിർദ്ദേശം ചെയ്യപ്പെട്ടു.
കല്യാൺ ബിഷപ്പായിരുന്ന മാർ പോൾ ചിറ്റിലപ്പിള്ളിയെ സ്ഥലം മാറ്റി, 1996 നവംബർ 11-ന് താമരശ്ശേരി ബിഷപ്പായി നിയമിതനായി, 1997 ഫെബ്രുവരി 13-ന് അദ്ദേഹത്തിന്റെ ഓഫീസിൽ ചുമതലയേറ്റു.
മാർ റെമിജിയോസ് ഇഞ്ചനാനിയിലിനെ താമരശ്ശേരിയുടെ നാലാമത്തെ ബിഷപ്പായി 2010 ജനുവരി 18-ന് സീറോ മലബാർ സഭയുടെ മേജർ ആർച്ച് ബിഷപ്പ് കർദിനാൾ മാർ വർക്കി വിതയത്തിൽ നാമനിർദ്ദേശം ചെയ്യുകയും 2010 ഏപ്രിൽ 8-ന് ബിഷപ് ആർച്ച് ബിഷപ്പ് മാർ ജോർജിന് റെ വലിയപറത്താൻ സെന്ററിൽ അഭിഷേകം ചെയ്യുകയും ചെയ്തു.
https://www.dioceseofthamarassery.org/History
താമാർ (ഉൽപത്തി) യൂദായും താമാറും
ബൈബിൾ ഉല്പത്തിപ്പുസ്തകത്തിലെ ആഖ്യാനമനുസരിച്ച്, ഇസ്രായേലിലെ ഗോത്രപിതാവായിരുന്ന യൂദായുടെ മരുമകളും, അയാൾക്കു പിറന്ന ഇരട്ടക്കുട്ടികളായ പെരേസ്, സേറാ എന്നിവരുടെ അമ്മയുമായിരുന്നു താമാർ .
താമാർ എന്ന പേരിന് ഈന്തപ്പന എന്നാണർത്ഥം.
പുരാതന യൂദയായിലെ ഗോത്രാമര്യാദകളെക്കുറിച്ചും, അക്കാലത്ത് സമൂഹത്തിൽ സ്ത്രീകൾക്കുണ്ടായിരുന്ന നിലയെക്കുറിച്ചും വിലപ്പെട്ട അറിവുകൾ നൽകുന്ന സങ്കീർണ്ണമായ ഒരു കഥയിലെ കേന്ദ്രകഥാപാത്രമാണ് താമാർ.
രണ്ടു ഭർത്താക്കന്മാർ
മൂന്നാണ്മക്കളാണ് യൂദായ്ക്കുണ്ടായിരുന്നത്.
അവരിൽ മൂത്തവനായ ഏർ കാനാൻകാരിയായ താമാറിനെ വിവാഹം കഴിക്കുന്നതായി ഉല്പത്തിപ്പുസ്തകം 38-ആം അദ്ധ്യായത്തിൽ പറയുന്നു.
എങ്കിലും 'ഏറിന്റെ ദുഷ്ടതമൂലം" യഹോവ അയാളെ അല്പായുസ്സാക്കി.
തുടർന്ന്,സഹോദരന്റെ വിധവയെ സന്താനവതിയാക്കാനുള്ള ഭതൃസഹോദരധർമ്മം (Levirite obligation) നിറവേറ്റാൻ നിയോഗിക്കപ്പെട്ട രണ്ടാമത്തെ മകൻ ഒനാൻ, ആ സംഗമത്തിന്റെ സന്തതി ജ്യേഷ്ഠന്റേതായി കണക്കാക്കപ്പെടുമെന്നതിനാൽ ഭംഗസംയോഗത്തിലൂടെ (Coitus Interreptus) അതിനെ നിഷ്ഫലമാക്കി.
ഓനാന്റെ നടപടിയെ ദുഷ്ടതയായി കണക്കാക്കിയ യഹോവ അയാളെയും അല്പായുസ്സാക്കി.
തുടർന്ന് തന്റെ മൂന്നാമത്തെ മകൻ സീലായുടെ പ്രായപൂർത്തിവരെ കാത്തിരിക്കാനാവശ്യപ്പെട്ട് താമാറിനെ അവളുടെ പിതൃഭവനത്തിലേയ്ക്ക് തിരികെ അയച്ച യൂദാ, അവൻ വളർന്നതിനു ശേഷം ആ വാഗ്ദാനം മറന്നു.
യൂദായും താമാറും യൂദായും താമാറും, 19-ആം നൂറ്റാണ്ടിലെ ഫ്രെഞ്ചു കലാകാരൻ ഹൊറേസ് വെർനെറ്റിന്റെ ചിത്രം
താമസിയാതെ ഭാര്യ മരിച്ച യുദാ ആ വേർപാടിന്റെ അനുശോചനകാലം കഴിഞ്ഞപ്പോൾ സമീപനഗരമായ തിംനായിൽ തന്റെ ആട്ടിൻപറ്റത്തിന്റെ രോമം കത്രിക്കാൻ പോകാനൊരുങ്ങി.
ഇതറിഞ്ഞ താമാർ, തിംനായിലേക്കുള്ള വഴിയിലെ എനായിം എന്ന സ്ഥലത്തെ വഴിയോരത്ത് വേശ്യയുടെ ചമയങ്ങളോടെ മുഖാവരണമണിഞ്ഞ് കാത്തിരുന്നു.
മൂടുപടം മൂലം മരുമകളെ തിരിച്ചറിയാതിരുന്ന യൂദാ, അവളുടെ സേവനം അഭ്യർത്ഥിച്ചു.
സ്വന്തം മകന്റെ കാര്യത്തിൽ നടത്തിയ വാഗ്ദാനം നിറവേറ്റാതിരുന്ന അമ്മായിയപ്പൻ വഴി ഗർഭിണിയാവുക എന്നതായിരുന്നു അവളുടെ ലക്ഷ്യം.
അവളുടെ സേവനത്തിനു വേതനമായി ഒരു ആടിനെ പറഞ്ഞൊത്ത യൂദാ, അതു കൊടുത്തയക്കാമെന്നുറപ്പു കൊടുക്കുകയും അതിനുറപ്പായി തന്റെ വടിയും മോതിരവും ഏല്പിച്ചുപോവുകയും ചെയ്തു.
യൂദായും താമാറും, 17-ആം നൂറ്റാണ്ടിൽ ഡച്ച് കലാകാരൻ അയെർട്ട് ഡി ഗെൽഡർ വരച്ച ചിത്രം
വടിയും മോതിരവും തിരികെ വാങ്ങാനായി ആടുമായി ചെന്ന യൂദായുടെ സേവകന് എനായിമിലെ വഴിയരികിലിരുന്ന വേശ്യയെ കണ്ടെത്താനായില്ല.
അങ്ങനെയൊരുവളെ അവിടെയാർക്കും അറിവില്ലായിരുന്നു.
മൂന്നുമാസം കഴിഞ്ഞപ്പോൾ, യൂദായിൽ നിന്നു ഗർഭിണിയായ താമാറിന്റെ സ്ഥിതി പരസ്യമായപ്പോൾ, മരുമകളെ ചുട്ടെരിക്കാൻ യൂദാ ഉത്തരവിട്ടു.
അപ്പോൾ അവൾ പണയവസ്തുക്കൾ അമ്മായിയപ്പനു തിരികെ അയച്ചുകൊടുത്തിട്ട്, അവയുടെ ഉടമസ്ഥനിൽ നിന്നാണു താൻ ഗർഭിണിയായതെന്നു ബോധിപ്പിച്ചു.
അതോടെ യുദാ മരുമകളെ ശിക്ഷാമുക്തയാക്കുകയും തന്റെ പെരുമാറ്റത്തിലെ അനീതി ഏറ്റുപറയുകയും ചെയ്തു.
"അവൾ എന്നേക്കാൾ നീതിയുള്ളവൾ" എന്നായിരുന്നു അയാളുടെ ഏറ്റുപറച്ചിൽ.
അയാളുടെ ഭവനത്തിൽ അവളുടെ നില ഉറച്ചെങ്കിലും യൂദായും താമാറുമായി പിന്നീട് ഭാര്യാഭർതൃബന്ധം ഉണ്ടായില്ലെന്നും ഈ ആഖ്യാനം വ്യക്തമാക്കുന്നുണ്ട്.
തുടർന്ന് താമാർ ഇരട്ടക്കുട്ടികളായ പെരെസ്, സേറാ എന്നിവരെ പ്രസവിച്ചു.
റെബേക്കയുടെ മക്കളായ എസ്സോവിന്റേയും യാക്കോബിന്റേയും ജനനത്തെക്കുറിച്ച് ഉല്പത്തിപ്പുസ്തകത്തിൽ തന്നെയുള്ള വിവരണവുമായി സാമ്യമുള്ളതാണ് ഇവരുടെ ജനനസന്ദർഭവും.
സേറായുടെ കൈ ആദ്യം വെളിയിൽ വരുന്നതു കണ്ട സൂതികർമ്മിണി അതിന്മേൽ ഒരു ചുവപ്പുനൂൽ കെട്ടിയെങ്കിലും ആദ്യം ജനിച്ചതു പെരേസാണ്.
ബൈബിളിലെ റൂത്തിന്റെ പുസ്തകം ഇസ്രായേലിലെ പ്രസിദ്ധനായ ദാവീദുരാജാവിന്റെ പൂർവികനാണു പെരെസ്.
പുതിയനിയമത്തിൽ മത്തായിയുടെ സുവിശേഷത്തിലുള്ള യേശുവിന്റെ വംശാവലി പുരോഗമിക്കുന്നത് യൂദായ്ക്ക് "താമാറിൽ നിന്നുജനിച്ച പെരേസ്" വഴിയാണ് .
കാലക്രമപ്രശ്നം
ഉല്പത്തിപ്പുസ്തകത്തിൽ താമാറിന്റെയും യൂദായുടേയും കഥ കാണുന്നത്, യൂദാ ഉൾപ്പെടെയുള്ള യാക്കോബിന്റെ മക്കൾ അനുജൻ ജോസഫിനെ ഈജിപ്തുകാർക്കു വിൽക്കുന്നതിന്റേയും ഈജിപ്തിലേക്കുള്ള യാക്കോബിന്റേയും മക്കളുടേയും കുടിയേറ്റത്തിന്റേയും വിവരണങ്ങൾക്കിടെയാണ്.
ഈ സംഭവങ്ങൾക്കിടെയുള്ള കാലയിളവ് 22 വർഷമാണെന്നും താമാറിൽ യൂദായ്ക്കു പിറന്ന മക്കളുടെ മക്കൾ കൂടി ഈജിപ്തിലേയ്ക്കു പോയ 70 ഇസ്രായേൽക്കാരിൽ ഉൾപ്പെട്ടിരുന്നതിനാൽ താമാറുമായി ബന്ധപ്പെട്ട സംഭവങ്ങൾക്കു മതിയായ സമയമല്ല അതെന്നും ചൂണ്ടിക്കാണിക്കപ്പെട്ടിട്ടുണ്ട്.
ഈ കാലക്രമപ്രശ്നത്തിനു(Chronological problem) നിർദ്ദേശിക്കപ്പെട്ടിട്ടുള്ള പരിഹാരങ്ങളിലൊന്ന് എബ്രായബൈബിളിലെ ആഖ്യാനം കാലക്രമത്തിലല്ലെന്നും താമാറുമായി ബന്ധപ്പെട്ട സംഭവങ്ങൾ ജോസഫിന്റെ വില്പനക്കു മുൻപു നടന്നവയാണെന്നുമാണ്.
നിരൂപണം ഈ ചിത്രത്തിൽ പതിനാറാം നൂറ്റാണ്ടിലെ ചിത്രകാരൻ ജാക്കൊപ്പോ ബസാനോ, കുറ്റവിമുക്തയാക്കപ്പെടുന്നതിനു മുൻപ് താമാർ ദഹനവധവേദിയിലേക്കു നയിക്കപ്പെട്ടതായി സങ്കല്പിക്കുന്നു
താമാറിന്റെ കഥയുടെ അസാധാരണത ജൂത-ക്രൈസ്തവപാരമ്പര്യങ്ങളിലെ വ്യാഖ്യാതക്കളുടെ സവിശേഷശ്രദ്ധ ആകർഷിച്ചിട്ടുണ്ട്.
യഹൂദപാരമ്പര്യത്തിലെ റബൈനികലിഖിതങ്ങളും, ക്രിസ്തീയസഭാപിതാക്കന്മാരും, മാർട്ടിൻ ലൂഥറേയും ജോൺ കാൽവിനേയും പോലുള്ള നവീകർത്താക്കളുമെല്ലാം അതിനെ വിശകലനം ചെയ്തിട്ടുണ്ട്.
താമാർ കാനാനിയസ്ത്രീയായിരുന്നെങ്കിലും നോഹയുടെ പുത്രൻ ശേമിന്റെ പരമ്പരയിലെ പുരോഹിതന്റെ പുത്രിയായിരുന്നെന്നും, പരസംഗം ചെയ്യുന്ന പുരോഹിതപുത്രിമാരെ ചുട്ടെരിക്കണമെന്ന ചട്ടം (ലേവ്യരുടെ പുസ്തകം 21:9) അനുസരിച്ചാണ് യൂദാ അവളെ ചുട്ടുകൊല്ലാൻ വിധിച്ചതെന്നും റബൈനികവ്യാഖ്യാതാക്കൾ അഭിപ്രായപ്പെട്ടിട്ടുണ്ട്.
യൂദായുടെ മക്കളുടെ ഭാര്യയായിരിക്കെ വിനയവതിയായ അവൾ സദാ മുഖം മറച്ചു നടന്നിരുന്നതിനാലാണ് പിന്നീട് അമ്മായിയപ്പന് അവളെ തിരിച്ചറിയാൻ കഴിയാതിരുന്നതെന്ന വിശദീകരണവും അവർ മുന്നോട്ടുവച്ചു.
യൂദാഭവനവുമായുള്ള തന്റെ ബന്ധം വന്ധ്യമാകരുതെന്ന ആഗ്രഹമാണ് അവളെ കടുംചെയ്തികൾക്ക് പ്രേരിപ്പിച്ചതെന്നും അവർ പറയുന്നു.
വേശ്യാവൃത്തി ആരോപിക്കപ്പെട്ടിട്ടും യൂദായെ കുറ്റപ്പെടുത്തി മാനംകെടുത്താൻ ആഗ്രഹിക്കാതിരുന്ന അവൾ സ്വന്തം ഉത്തരവാദിത്തം ഏറ്റുപറയുവാൻ അയാളെ നിർബ്ബദ്ധനാക്കുംവിധം പണയവസ്തുക്കൾ തിരികെ അയക്കുക മാത്രം ചെയ്തെന്നും അവർ ചൂണ്ടിക്കാട്ടി.
യേശുവിന്റെ വംശാവലിയുടെ പിന്തുടർച്ച താമാറും യൂദായുമായുള്ള നിഷിദ്ധബന്ധത്തിലൂടെയായതിന്റെ ദൈവശാസ്ത്രപ്രസക്തി നവീകൃതക്രിസ്തീയതയിലെ പ്രധാനികളായ മാർട്ടിൻ ലൂഥറും ജോൺ കാൽവിനും എടുത്തുപറഞ്ഞു.
കളങ്കമേക്കാത്ത മനുഷ്യലൈംഗികതയുടെ ലോകത്തിലല്ല ദൈവപുത്രൻ മനുഷ്യനായി അവതരിച്ചതെന്ന് ഇതു വ്യക്തമാക്കുന്നു.
തിരിച്ചറിയാത്ത ഒരു തെരുവുവേശ്യയുമായുള്ള അപ്രധാനസംഗമമായി യൂദായും, തന്റെമേൽ അധികാരമുണ്ടായിരുന്ന ഒരു മനുഷ്യനോട് ഗതിമുട്ടിയപ്പോൾ ചെയ്യേണ്ടിവന്ന ചതിയായി താമാറും കണക്കാക്കിയ സംഭവം ദൈവത്തിന്റെ മനുഷ്യാവതാരത്തിനു വഴിയൊരുക്കുന്നതായി.
ഫിലിപ്പിയർക്കെഴുതിയ ലേഖനത്തിൽ പൗലോസ് അപ്പസ്തോലൻ പറയുന്ന യേശുവിന്റെ ശൂന്യവൽക്കരണമാണ് (Kenosis) താമാറും യൂദായുമായുള്ള നിഷിദ്ധസംഗമത്തിന് യേശുവിന്റെ ജനനവുമായുള്ള ബന്ധത്തിൽ കാണേണ്ടതെന്നു ജോൺ കാൽവിനും അഭിപ്രായപ്പെട്ടു.
മാനുഷികമായ പൂർവികമഹത്ത്വത്തേയും സല്പേരിനേയും ആശ്രയിക്കാതിരിക്കാനുള്ള യേശുവിന്റെ തീരുമാനത്തിനു തെളിവായി അദ്ദേഹം അതിനെ കണ്ടു.
അവലംബം ↑ ↑ Levirate Law, Oxford Companion to the Bible (പുറം 434) 1 2 താമാർ, യഹൂദവിജ്ഞാനകോശത്തിലെ ലേഖനം ↑ ഉല്പത്തിപ്പുസ്തകം 38:26 ↑ Tamar : Bible, Jewish Women's Archive ↑ മത്തായി എഴുതിയ സുവിശേഷം 1:3 ↑ 1 2 Calvin in Context By David C. Steinmetz , അദ്ധ്യായം 6: പുറങ്ങൾ 79-94
താമരപ്രഭാവം താമരയുടെ ഇലയുടെ ഉപരിതലത്തിലുള്ള  വെള്ളം.
താമര പോലുള്ള ജലസസ്യങ്ങൾ അതിന്റെ ഇലകൾക്കു മുകളിലേക്ക് വരുന്ന ജലം ഇലയുടെ മദ്ധ്യഭാഗത്തേക്കെത്തിച്ച് ആവശ്യമായ ജലാംശം ആഗിരണം ചെയ്തതിനു ശേഷം ഇല ചെരിച്ച് വെള്ളത്തെ ചെറിയ തുള്ളികളായി പുറത്തേക്കൊഴുക്കുന്നു.
ഈ പ്രക്രിയയാണ് താമരപ്രഭാവം (lotus effect) അറിയപ്പെടുന്നത്.
താമരശ്ശേരി താലൂക്ക്
കേരളത്തിൽ ഏറ്റവും ഒടുവിലായി രൂപം കൊണ്ട പന്ത്രണ്ടു താലൂക്കുകളിലൊന്നാണ് താമരശ്ശേരി താലൂക്ക് .
നേരത്തേ കോഴിക്കോട് ജില്ലയിലെ കോഴിക്കോട് , കൊയിലാണ്ടി താലൂക്കുകളുടെ ഭാഗമായിരുന്ന 20 റവന്യൂ വില്ലേജുകൾ കൂട്ടിച്ചേർത്താണ് ഈ താലൂക്ക് രൂപീകരിച്ചിട്ടുള്ളത്.
2014 ജനുവരി 14ന് ഔദ്യോഗികമായി നിലവിൽ വന്ന ഈ താലൂക്കിന്റെ ആസ്ഥാനം താമരശ്ശേരിയാണ്.
കുന്ദമംഗലം , കൊടുവള്ളി , തിരുവമ്പാടി , ബാലുശ്ശേരി എന്നീ നിയമസഭാമണ്ഡലങ്ങളിലാണ് ഈ താലൂക്കിലെ പ്രദേശങ്ങൾ ഉൾപ്പെടുന്നത്.
ഈ താലൂക്കിലെ നരിക്കുനി ഗ്രാമപഞ്ചായത്ത്, കോടഞ്ചേരി ഗ്രാമപഞ്ചായത്ത് എന്നിവ യഥാക്രമം ചേളന്നൂർ , കുന്ദമംഗലം എന്നീ ബ്ലോക്ക് പഞ്ചായത്തുകളിലാണുൾപ്പെടുന്നത്.
പനങ്ങാട്, ഉണ്ണികുളം ഗ്രാമപഞ്ചായത്തുകൾ ബാലുശ്ശേരി ബ്ലോക്ക് പഞ്ചായത്തിന്റെ പരിധിയിലും ശേഷിയ്ക്കുന്നവ കൊടുവള്ളി ബ്ലോക്ക് പഞ്ചായത്തിന്റെ പരിധിയിലും ഉൾപ്പെടുന്നു.
ഈ താലൂക്കിൽ ഒരു നഗരസഭ മാത്രമേയുള്ളൂ.
കൊടുവള്ളിയാണ് ആ നഗരസഭ.
കൂടരഞ്ഞി , തിരുവമ്പാടി , ഓമശ്ശേരി , കിഴക്കോത്ത് , നരിക്കുനി , ഉണ്ണികുളം , പനങ്ങാട് , കട്ടിപ്പാറ , പുതുപ്പാടി , കോടഞ്ചേരി , താമരശ്ശേരി എന്നിങ്ങനെ 12 ഗ്രാമപഞ്ചായത്തുകളാണ് ഈ താലൂക്കിന്റെ പരിധിയിൽ വരുന്നത്.
കൂടരഞ്ഞി, തിരുവമ്പാടി, നെല്ലിപ്പൊയിൽ, കൊടുവള്ളി, പുത്തൂർ, കിഴക്കോത്ത്, നരിക്കുനി, രാരോത്ത്, കെടവൂര്, കോടഞ്ചേരി, പുതുപ്പാടി, കൂടത്തായ്, കാന്തലാട്, വാവാട്, ഈങ്ങാപ്പുഴ, കിനാലൂർ, പനങ്ങാട്, ശിവപുരം, ഉണ്ണികുളം, കട്ടിപ്പാറ എന്നീ 20 റവന്യൂ വില്ലേജുകളാണ്  ഈ താലൂക്കിലുള്ളത്.
അവലംബം ↑ http://keralaassembly.org/lok/sabha/segmants.html ↑ ↑ ↑ ↑
താമരശ്ശേരി ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/%E0%B4%A4%E0%B4%BE%E0%B4%AE%E0%B4%B0%E0%B4%B6%E0%B5%8D%E0%B4%B6%E0%B5%87%E0%B4%B0%E0%B4%BF
11°18′0″N 75°58′30″E ﻿ / ﻿ 11.30000°N 75.97500°E ﻿ / 11.30000; 75.97500 കോഴിക്കോട് ജില്ലയിലെ പഴയ കോഴിക്കോട് താലൂക്കിലെ (2014 ഫെബ്രുവരി മുതൽ താമരശ്ശേരി താലൂക്ക്) കൊടുവള്ളി ബ്ലോക്ക്പഞ്ചായത്തിൽ ഉൾപ്പെടുന്ന രാരോത്ത്, കെടവൂർ എന്നീ വില്ലേജുകൾ മുഴുവൻ ഉൾപ്പെടുന്ന ഒരു ഗ്രാമ പഞ്ചായത്താണ് താമരശ്ശേരി ഗ്രാമപഞ്ചായത്ത് .
27.17 ചതുരശ്ര കിലോമീറ്റർ വിസ്തീർണ്ണമാണ് ഈ പഞ്ചായത്തിനുള്നിപഞ്ചായത്തിനുള്ളത്  ,
19 വാർഡുകൾ .
കോഴിക്കോട് ന്നും 30  കി .
അതിരുകൾ തെക്ക്‌ - കൊടുവള്ളി നഗരസഭ വടക്ക് -കട്ടിപ്പാറ, പുതുപ്പാടി പഞ്ചായത്തുകൾ കിഴക്ക് - പുതുപ്പാടി, ഓമശ്ശേരി, കോടഞ്ചരി പഞ്ചായത്തുകൾ പടിഞ്ഞാറ് - കട്ടിപ്പാറ, ഉണ്ണികുളം പഞ്ചായത്തുകൾ വാർഡുകൾ ക്രമനമ്പർ വാർഡുകൾ 1 തേക്കുംതോട്ടം 2 വട്ടക്കൊരു 3 കോരങ്ങാട് 4 ചുങ്കം നോർത്ത് 5 ചുങ്കം സൗത്ത് 6 വെഴുപ്പൂർ 7 താമരശ്ശേരി 8 കാരാടി 9 കുടുക്കിലുമ്മാരം 10 അണ്ടോണ 11 രാരോത്ത് 12 പരപ്പൻപൊയിൽ ഈസ്റ്റ് 13 പരപ്പൻപൊയിൽ വെസ്റ്റ് 14 ചെമ്പ്ര 15 കെടവൂർ 16 ഈർപ്പോണ 17 തച്ചംപൊയിൽ 18 പള്ളിപ്പുറം 19 അവേലം സ്ഥിതിവിവരക്കണക്കുകൾ ജില്ല കോഴിക്കോട് ബ്ലോക്ക് കൊടുവള്ളി വിസ്തീര്ണ്ണം 27.17 ചതുരശ്ര കിലോമീറ്റർ ജനസംഖ്യ 45,444 പുരുഷന്മാർ 22,746 സ്ത്രീകൾ 22,698 ജനസാന്ദ്രത 824 സ്ത്രീ : പുരുഷ അനുപാതം 998 സാക്ഷരത 90.95% മുൻ പ്രസിഡന്റുമാർ ക്രമനമ്പർ മുൻ പ്രസിഡന്റുമാരുടെ പേരുവിവരം 1 ആറ്റക്കോയ തങ്ങൾ 2 ഡി.സി.അഹമദ് കുട്ടി ഹാജി 3 ശോശാമ്മ അബ്രഹാം 4 കെ.മൂസക്കുട്ടി 5 സി.മോയിൻ കുട്ടി 6 റ്റി.
കെ. ദാമോദരൻ നായർ 7 എം.ബാലകൃഷ്ണൻ നായർ 8 എ.അരവിന്ദൻ 9 വി.എം.ഉമ്മർ 1995--2000 10 വി.പി.ഗോപാലൻകുട്ടി 2000--2005 (എസ്.സി സംവരണം) 11 സുമ രാജേഷ് 2005--2007 12 ഹാജറ കൊല്ലരുകണ്ടി 2007--2010, 2017--2020 13 സൈനുൽ ആബിദീൻ തങ്ങൾ 2010--2012 14 പി.സി.ഹബീബ് തമ്പി 2012--2013 15 കെ.വി.മുഹമ്മദ് 2014--2015 16 കെ.സരസ്വതി 2015--2017 കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ താമരശ്ശേരി ഗ്രാമപഞ്ചായത്ത് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
http://lsgkerala.in/thamarasserypanchayat Archived 2014-07-30 at the Wayback Machine .
താമരസം
താമരസം മലയാള ഭാഷയിലെ ഒരു വൃത്തമാണ്.
ദി ചെയിൻസ്മോക്കേർസ്
അലക്സാണ്ടർ "അലക്സ്" പാൽ, ആൻഡ്രൂ "ഡ്രൂ" ടാഗാർട്ട് എന്നിവരടങ്ങുന്ന ഒരു അമേരിക്കൻ ഡിജെ, പ്രൊഡക്ഷൻ ഡ്യുവാണ് ദി ചെയിൻസ്മോക്കേഴ്‌സ് .
ഇൻഡി ആർട്ടിസ്റ്റുകളുടെ പാട്ടുകളുടെ റീമിക്സുകൾ പുറത്തിറക്കിയാണ് അവർ തുടക്കമിട്ടത്.
ചെയിൻസ്മോക്കേർസ് ഒരു ഗ്രാമി അവാർഡ്, രണ്ട് അമേരിക്കൻ മ്യൂസിക് അവാർഡുകൾ , ഏഴ് ബിൽബോർഡ് മ്യൂസിക് അവാർഡുകൾ, ഒമ്പത് ഐഹിയർ റേഡിയോ മ്യൂസിക് അവാർഡുകൾ എന്നിവ നേടിയിട്ടുണ്ട്.
ഏറ്റവും കൂടുതൽ പ്രതിഫലം വാങ്ങുന്ന സെലിബ്രിറ്റികളുടെ ഫോബ്‌സ് 2019 പട്ടിക പ്രകാരം, ഏറ്റവും കൂടുതൽ പ്രതിഫലം വാങ്ങുന്ന ഡിജെകളാണ് ദി ചെയിൻസ്മോക്കേഴ്‌സ്.
അമേരിക്കൻ ഗായകയും ഗാനരചയിതാവുമായ ഹാൽസി ഫീച്ചർ ചെയ്ത അവരുടെ "ക്ലോസർ" ബിൽബോർഡ് ചാർട്ടിൽ ഒന്നാം നമ്പർ സിംഗിൾ ആയി.
ദി ചോക്ലേറ്റ് ഗേൾ ഇംഗ്ലീഷ് വിലാസം https://ml.wikipedia.org/wiki/The_Chocolate_Girl 18th century replica in the National Museum in Warsaw and a similar girl by Liotard (1754) in La Prima Colazione (The breakfast).
സ്വിസ് കലാകാരനായിരുന്ന ജീൻ-എറ്റിയെൻ ലിയോട്ടാർഡ് ചായക്കോലുപയോഗിച്ചു വരച്ച ഏറ്റവും പ്രധാനപ്പെട്ട ചിത്രങ്ങളിൽ ഒന്നായ ഈ ചിത്രത്തിൽ ചോക്ലേറ്റ് വിളമ്പുന്ന പെൺകുട്ടിയെ ചിത്രീകരിച്ചിരിക്കുന്നു.
പെൺകുട്ടി ഒരു പോർസലൈൻ ചോക്ലേറ്റ് കപ്പും ഒരു ഗ്ലാസ് വെള്ളവുമുള്ള ഒരു ട്രേ പിടിച്ചിരിക്കുന്നു.
ലിയോട്ടാർഡിന്റെ സമകാലികർ ദി ചോക്ലേറ്റ് ഗേൾ എന്നചിത്രം അദ്ദേഹത്തിന്റെ ഏറ്റവും മികച്ച കലാസൃഷ്‌ടിയായി തരംതിരിച്ചിരിക്കുന്നു.
1745 ഫെബ്രുവരി 3 ന് ഫ്രാൻസിസ്കോ അൽഗരോട്ടി വെനീസിലെ ലിയോട്ടാർഡിൽ നിന്ന് നേരിട്ട് ഈ ചിത്രം വാങ്ങി.
ഒരു അജ്ഞാത വർഷത്തിൽ (1747 നും 1754 നും ഇടയിൽ?) ചിത്രം പോളണ്ടിലെ ഓഗസ്റ്റസ് മൂന്നാമന്റെ ശേഖരത്തിന്റെ ഭാഗമാകുകയും ചെയ്തു.
അവലംബം പുറത്തേക്കുള്ള കണ്ണികൾ The Chocolate Girl by Jean-Étienne Liotard എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
jefferson.library.millersville.edu Das Wiener Chocolade Maedchen Story of The Chocolate Girl "La Belle Chocolatière: The Story Of the Beautiful Chocolate-Girl" Archived 2018-12-12 at the Wayback Machine .
ദി ഗ്രേറ്റ് മൗസ് ഡിറ്റക്റ്റീവ് ഇംഗ്ലീഷ് വിലാസം https://ml.wikipedia.org/wiki/The_Great_Mouse_Detective ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 സെപ്റ്റംബർ മുതൽ തുടരുന്നു.
വാൾട്ട് ഡിസ്നി ഫീച്ചർ ആനിമേഷൻ 1986-ലെ ഒരു ഇംഗ്ലിഷ് അനിമേറ്റഡ് ചലച്ചിത്രമാണ് ദി ഗ്രേറ്റ് മൗസ് ഡിറ്റക്റ്റീവ് .
ദി ഗ്രേറ്റ് സ്നേക്ക് ഇംഗ്ലീഷ് വിലാസം https://ml.wikipedia.org/wiki/The_Great_Snake
പാവെൽ ബഷോവ് ശേഖരിച്ച് പുനർനിർമ്മിച്ച സൈബീരിയയിലെ യുറൽ മേഖലയിലെ ഒരു നാടോടി കഥയാണ് (skaz എന്ന് വിളിക്കപ്പെടുന്നത്) ദി ഗ്രേറ്റ് സ്നേക്ക് .
(Russian: Про Великого Полоза, tr. Pro Velikogo Poloza, lit. "Of the Great Serpent" ) ഇത് ആദ്യമായി 1936-ൽ ക്രാസ്നയ നോവ് സാഹിത്യ മാസികയുടെ 11-ാം ലക്കത്തിലും പിന്നീട് അതേ വർഷം  പ്രീറെവല്യൂഷണറി ഫോക്ലോർ എന്ന ശേഖരത്തിന്റെ ഭാഗമായും  പ്രസിദ്ധീകരിച്ചു.
ഇത് പിന്നീട് ദി മലാഖൈറ്റ് കാസ്കറ്റ് ശേഖരത്തിന്റെ ഭാഗമായി പുറത്തിറങ്ങി.
ഈ നാടോടി കഥയിൽ രണ്ട് ആൺകുട്ടികൾ ഐതിഹാസിക ജീവിയായ വലിയ പാമ്പിനെ കണ്ടുമുട്ടുന്നു (പോളോസ് ദി ഗ്രേറ്റ് സ്നേക്ക് എന്നും വിവർത്തനം ചെയ്യപ്പെടുന്നു;[ റഷ്യൻ: Великий Полоз, tr. Velikij Poloz).
1939-ൽ പ്രസിദ്ധീകരിച്ച "ദി സ്നേക്ക് ട്രയൽ" എന്ന പുസ്തകത്തിൽ രണ്ട് സഹോദരന്മാരുടെ കഥ തുടരുന്നു.
1936-ലെ ക്രാസ്നയ നവംബറിലെ 11-ാം ലക്കത്തിൽ "ദി മിസ്ട്രസ് ഓഫ് ദി കോപ്പർ മൗണ്ടൻ", "പ്രിയപ്പെട്ട പേര്" ("ആ പ്രിയ നാമം" എന്നും അറിയപ്പെടുന്നു) എന്നിവയുമായി ചേർന്നാണ് ഈ സ്കസ് ആദ്യമായി പ്രസിദ്ധീകരിച്ചത്.
"പ്രിയപ്പെട്ട പേര്" പേജ് 5-ൽ പ്രസിദ്ധീകരിച്ചു.
–9, പേജ് 9-12-ൽ "ദി ഗ്രേറ്റ് സ്നേക്ക്", പേജ് 12-17-ൽ "ദി മിസ്ട്രസ് ഓഫ് ദി കോപ്പർ മൗണ്ടൻ".
ഈ കഥകൾ യഥാർത്ഥ യുറൽ ഖനിത്തൊഴിലാളികളുടെ നാടോടിക്കഥകളെ ഏറ്റവും അടുത്ത് പിന്തുടരുന്നവയാണ്.
അതേ വർഷം തന്നെ സ്വെർഡ്‌ലോവ്സ്ക് പബ്ലിഷിംഗ് ഹൗസ് പുറത്തിറക്കിയ പ്രീറെവല്യൂഷണറി ഫോക്ലോർ ഓഫ് യുറൽസ് (റഷ്യൻ: Дореволюционный фольклор на Урале, tr. Dorevoljucionnyj നാടോടിക്കഥ നാ യുറേൽ) എന്ന ശേഖരത്തിൽ അവ ഉൾപ്പെടുത്തിയിട്ടുണ്ട്.
ഇത് പിന്നീട് 1939 ജനുവരി 28-ന് ദി മലാഖൈറ്റ് കാസ്കറ്റ് ശേഖരത്തിന്റെ ഭാഗമായി പുറത്തിറങ്ങി കുറിപ്പുകൾ അവലംബം {{ cite book }} :  CS1 maint: unrecognized language ( link ) {{ cite book }} :  CS1 maint: unrecognized language ( link ) {{ cite web }} :  CS1 maint: unrecognized language ( link )
ദി ജംഗിൾ ബുക്ക്
റുഡ്യാർഡ് കിപ്ലിംഗ് എഴുതിയ പ്രശസ്തമായ കൃതി ആണ് ദി ജംഗിൾ ബുക്ക് .
ഒരു കൂട്ടം കഥകളുടെ സമാഹാരം ആയാണ് ഇത് പ്രസിധികരിച്ചത് (1894).
ഇന്ന് പൊതു സഞ്ചയത്തിൽ ഉള്ള ഈ പുസ്തകം പ്രോജക്ട് ഗുട്ടൻബർഗ്ൽ ഓൺലൈൻ ആയി ലഭ്യമാണ് .
മൊത്തം 14 അദ്ധ്യായങ്ങൾ ആണ് ഈ പുസ്തകത്തിൽ കഥാപാത്രങ്ങൾ
അകേല , ബാലു , ബഗീര , മൌഗ്ലി , അക്രു , സുര , ഷെർഖാൻ, ഖാ അവലംബം
ദി ഗ്രേറ്റ് ഗാമ ഇംഗ്ലീഷ് വിലാസം https://ml.wikipedia.org/wiki/The_Great_Gama
ഗാമാ ഫയൽവാൻ എന്നറിയപ്പെട്ടിരുന്ന ഗുസ്തിക്കാരൻ ഗുലാം മുഹമ്മദ് ബക്ഷ് പഞ്ചാബിലെ അമൃത്സറിലാണ് ജനിച്ചത്.
( 22 മേയ് 1880 - 1963 ).
1910 ൽ നടന്ന ഗുസ്തിയിലെ ലോകചാമ്പ്യൻഷിപ്പും ഗുലാം മുഹമ്മദ് നേടുകയുണ്ടായി.
ഗുസ്തിമത്സരരംഗത്തു  അൻപതിലധികം വർഷം 'ഗാമ' അജയ്യനായിതന്നെ നിലകൊണ്ടു.
ഇന്ത്യൻ ഗുസ്തിയായ പെഹൽവാനിയിലെ ചരിത്രത്തിലെ ഏറ്റവും മികച്ച ഗുസ്തിക്കാരൻ ആയി കരുതി പോരുന്നു.
സ്വാതന്ത്ര്യാനന്തരം 'ഗാമ' പാകിസ്താനിലേയ്ക്ക് കുടിയേറി.
പഞ്ചാബ് സിംഹം എന്ന പേരിലും അദേഹം അറിയപ്പെട്ടിരുന്നു.
ഗാമയുടെ പിതാവ് മുഹമ്മദ് അസീസും അക്കാലത്തെ പ്രശസ്തനായ ഒരു ഗുസ്തിക്കാരനായിരുന്നു.
തന്റെ പത്താമത്തെ വയസിൽ ഗാമ ജോധ്പൂരിൽ അന്നത്തെ മഹാരാജാവ് നടത്തിയ ശക്തിമാൻ മത്സരത്തിൽ തന്നെക്കാൾ പ്രായമുള്ളവരുമായി മത്സരിച്ച് ആദ്യ 15 മല്ലന്മാരിൽ ഒരാൾ ആയി.
മദ്ധ്യപ്രദേശിലെ രാജാവായിരുന്ന ഭവാനി സിങ്  ഗുലാം മുഹമ്മദിനെയും സഹോദരൻ ഇമാം ബക്ഷിനെയും തന്റെ സംരക്ഷണത്തിൽ ആക്കുകയും കായികരംഗത്ത് അവരെ പ്രോത്സാഹിപ്പിക്കുകയും ചെയ്തു.